Svečano otvaranje Festivala: Bilja Krstić & Bistrik Orchestra
2022-07-15 21:00 UTC | Ljetnja pozornica Doma kulture
SVEČANO OTVARANJE FESTIVALA
BILJA KRSTIĆ & BISTRIK ORCHESTRA

Bilja Krstić & Bistrik Orchestra proslavljaju 20 godina uspješnog rada i tim povodom nastavljaju svoje koncertne aktivnosti, promovišući albume „Bistrik“, „Zapisi“, „Tarpoš“ i „Svod“.
Muzika koju izvode Bilja Krstić & Bistrik Orchestra je spoj tradicionalne etno muzike, a cappella pjesama i etno prizvuka sa elementima improvizacije i savremenim aranžerskim pristupom. Njihov cilj je da folklor pretoče u savremenu umjetnost, a davanjem modernog zvuka rijetko izvođenim i često neobjavljenim temama izvorne muzike Balkana oni predstavljaju autentičan doprinos domaćoj i svjetskoj kulturnoj baštini.

Albumi:

„Bistrik“, (2001, label-Energia i V2)
„Zapisi“ (2003, label- Hi-Fi Center)
„Tarpoš“ (2007, label-Intuiton Shott Music i PGP)
„Izvorište“ , a capella (2013, label- PGP)
„Svod“ (2017, label-ARC Music)

Max Kochetov Quintet: „Altered feelings"
2022-07-20 21:00 - 22:00 | Stari Bar – amfiteatar
MAX KOCHETOV QUINTET: „ALTERED FEELINGS”
Max Kochetov (saksofon), Andreja Hristić (klavir), Boris Šainović (kontrabas), Miloš Grbatinić (bubnjevi) i Zoran Žikić (perkusije)

O kvintetu:
Već više od decenije Max Kochetov kvintet intrigira publiku autorskom muzikom na balkanskoj džez sceni i šire.
Autentičan pristup u nesvakidašnjim okvirima svojih kompozicija, originalan i nadasve prepoznatljiv ton, samo su neki od kvaliteta koji krase ukrajinskog saksofonistu. Max Kochetov koji od 2006. godine živi i nastupa po Srbiji, u dosadašnjem radu predstavio je tri albuma svog kvarteta u saradnji sa eminentnim muzičarima ovih prostora.
Muziku odlikuju ukorijenjeni elementi tradicionalnog zvuka sa primesom modernog izraza u uzbudljivom i nepredvidivom toku.

Biografija:
Max Kochetov rođen je 9. januara 1979. godine u Kijevu (Ukrajina). Muzikom je počeo da se bavi od šeste godine, svirajući harmoniku i klarinet. U osmoj godini počinje da svira saksofon u dječijim duvačkim i džez orkestrima.
Od 1992. do 1997. studira na Kijevskom državnom muzičkom koledžu “R.M.Gliera” –specijalnost saksofon.
Od 1995. član je kvinteta Evgenia Dergunova. Laureat je mnogih džez festivala. 1997. godine odlazi u Erfurt (Njemacka), gdje učestvuje u “Jazz Workshop”-u, u klasi saksofoniste Zbigniewa Namislowskog (Poljska). Časove ansambla pohađa u klasi Johna Taylora (V.Britanija) i
paralelno svira po džez klubovima u Njemačkoj i Francuskoj.
2003. godine postaje laureat festivala “Dodz Junior” i nosilac nagrada: najbolja autorska kompozicija, najbolji izvođač, najbolji džez ansambl.
Od 2006. živi i radi u Beogradu, a četiri godine kasnije postaje prvi alt saksofonista u Big Bendu RTS, istovremeno nastupajući po festivalima u Srbiji i Evropi sa svojim kvartetom.
Sarađivao je sa mnogim muzičarima kao što su: Duško Gojković, Jon Faddis, Brad Leali, Clause Raible, Chuck Findley, Gregory Hutchinson, Bert Joris, Steve Fishwick, Martin Gjakonovski,…

Variete trio Montenegro
2022-07-24 21:00 | Dvorac kralja Nikole
VARIETE TRIO MONTENEGRO
Dijana Orlandić (flauta), Miroslav Č. Ilić (harmonika) i Petar Dobričanin (gitara)

Program:

G.Hermosa- Anantango
A. Vivaldi- Zima ( I i II stav)
R. Dynes- Tango en skai
R. Galiano- Tango pur Claude
Paco de Lucia- Entre dos Aguas
J.K. Mertz – Madjarska rapsodija

( Petar Dobricanin)

A. Piazzola- Libertango
A. Scnitke- Polka

Biografije:
Miroslav Č. Ilić je rođen 1988. godine u Prokuplju. Osnovno i srednje muzičko obrazovanje stekao je u Podgorici (UŠMB „Vasa Pavić“) u klasi prof. Predraga Jankovića, a Muzičku akademiju završio je na Cetinju u klasi istog profesora.
Kao solista i kamerni izvođač, laureat je na republičkim (2000, 2002, 2006. i 2009. godine) i međunarodnim takmičenjima: „Majski susreti mladih harmonikaša“ Lazarevac (2008.), „Dani harmonike“ Smederevo (2011.), „Italia award“ Pineto (2011.), „37. Međunarodni susreti harmonikaša“ Pula (2012. godine, sa triom harmonika dobitnik i kupa grada Pule sa najviše osvojenih bodova u svim kategorijama).
Nastupao je na međunarodnim muzičkim festivalima Harmonika fest (Crna Gora), Nei suoni dei luoghi (Italija), Carniarmonie (Italija), koncertima u zemlji i regionu. Aktivno sarađuje sa Muzičkim centrom Crne Gore u čijoj organizaciji je odsvirao više koncerata, nastupio je i sa simfonijskim orkestrom i istaknutim gitaristom Milošem Karadaglićem. Svirao je koncerte u organizaciji muzicke fondacije „Santa Cecilia“, pozorišne predstave za Crnogorsko narodno pozorište i Gradsko pozorište Podgorica, svečane akademije… Usavršavao se na majstorskim kursevima kod profesora P. Fjenuka, V. Murze i dr.
Od 2009. godine radi kao pedagog u školi za osnovno i srednje muzičko obrazovanje „Vasa Pavić“ u Podgorici, na predmetima harmonika i kamerna muzika. Njegovi đaci su laureati i dobitnici prvih nagrada.

Dijana Orlandić (1989) je rođena na Cetinju. Niže i srednje muzičko obrazovanje je stekla u Kotoru, u klasi prof. Jasminke Terzić i doc. Žane Lekić. Tokom školovanja osvojila je brojne nagrade među kojima su: I nagrada na Međunarodnom takmičenju u Požarevcu, I nagrada na Međunarodnom takmičenju „Davorin Jenko“ u Beogradu, I nagrada na Međunarodnom takmičenju u Barleti. Pohađala je majstorske kurseve kod istaknutih flautista: prof. Ljubiša Jovanović (Srbija); Karolj Maročik (Srbija); Mishel Debost (Amerika); Matej Zupan (Slovenija); Felix Renggli (Švedska); Vinsent Lukas (Francuska). Kao prva flauta Young Euro Classic orkestra nastupala je u Concert Haus-u u Berlinu, Kaselu, i Splitu, pod dirigentskom upravom Henriha Šifta. Treću godinu studija završila je u Kini u klasi prof. Gouliang Hana. Tokom boravka u Kini, imala je čast da radi sa James Galway-em, najvećim flautistom našeg vremena. Godinu kasnije kao njegov stipendista pohađala je masterclass u Švajcarskoj. Diplomirala je na Muzičkoj Akademiji na Cetinju u klasi profesora Ljubiše Jovanovića. Angažovana je kao profesor u Muzičkoj školi „Vasa Pavic” u Podgorici.

Petar Dobričanin, profesor, rođen je u Podgorici gdje je stekao osnovno i srednje muzičko obrazovanje u klasi Srđana Bulatovića, kod kojeg je završio i Muzičku akademiju na Cetinju. Kao jedanaestogodišnjak je održao prvi solistički koncert i od tada veoma uspješno nastupa kako u zemlji, tako i u regionu. Dobitnik je brojnih nagrada na takmičenjima gitare, a usavršavao se i na majstorskim kursevima kod eminentnih svjetskih profesora gitare kao što su: Oskar Gilja, Kostas Kociolis, Edin Karamazov, Goran Krivokapić, Vera Ogrizović, Gaele Solal i drugi.

Amira Medunjanin
2022-07-28 21:00 | Ljetnja pozornica Doma kulture
AMIRA MEDUNJANIN & ANTONIO VRBIČKI, ATILA AKSOJ, RIAD GUZIN

Biografija:

Amira Medunjanin je rođena u Sarajevu, 23. aprila 1972. godine.
Od samih početaka svoje karijere traži odgovarajući pristup tumačenju i predstavljanju tradicionalne muzike jugoistočne Europe i pokušava se usredsrediti na onaj dio naše umjetnosti iz perspektive modernog svijeta koji nas okružuje.
Njena opčinjenost ljepotom usmene tradicije ovih prostora navela ju je da se posveti stvaranju specifičnog umjetničkog izraza koji nije sastavni dio muzičkih trendova, ili kompromisa kako bi se uklopio u postojeće muzičke kalupe. Kroz rad s profesionalnim umjetnicima i mnogobrojnim koncertima uspješno predstavlja kulturu s ovih prostora, odnosno balkansku tradicionalnu muziku na svjetskoj World Music sceni. Odlično poznavanje engleskoga jezika olakšalo je predstavljanje jedinstvenog koncepta projekata u zapadnoj Evropi i šire.
Muzički novinar Garth Cartwright naziva je “bosanskom Billie Holiday” poredeći način na koji se Amira igra sa sevdahom, nalazeći novi kontekst i formu u tradiciji staroj stotinama godina.
Dobitnica je, između ostalih, i prestižne nagrade La plue belle voix feminine 2012 (Najbolji ženski vokal 2012. godine) Fondacije Orange (Francuska, Marseille, Babel Med Music festival).
Takođe je dobitnica nagrade PORIN za najbolju žensku vokalnu izvedbu u 2020. godini i najbolji album svjetske muzike 2020. godine.
Gostovala je na albumu Bal-Kan: Honey and Blood, čuvenog katalonskog umjetnika Jordija Savalla, s kojim aktivno sarađuje i nastupa širom svijeta.
U prethodnom razdoblju od devetnaest godina vlastitim je snagama objavila jedanaest nosača zvuka koji su obuhvatili muzičko nasljeđe Bosne i Hercegovine s osvrtom na regionalnu perspektivu.

Aleksandra Vojvodić Jovović, veče solo pjesama
2022-07-31 21:00 | Dvorac kralja Nikole
ALEKSANDRA VOJVODIĆ JOVOVIĆ (sopran), veče solo pjesama
Mr Aleksandra Vojvodić Jovović je rođena u Baru, gdje je završila nižu muzičku školu. Nakon niže završava srednju muzičku školu ,,Vasa Pavić“ u Podgorici i to dva odsjeka – teoretski i odsjek za solo pjevanje u klasi prof. Larise Dašić Simović. Muzičku akademiju – teoretski odsjek završila je na Cetinju , nakon čega se upisuje na Muzičku akademiju u Sarajevu, odsjek solo pjevanja u klasi primadone prof. Radmile Bakočević. Magistrirala je solo pjevanje 2013. u klasi mr Aleksandre Ristić.
Iza sebe ima veliki broj nastupa i solističkih koncerata u Crnoj Gori i inostranstvu, od kojih izdvaja koncerte u Moskvi, Milanu, Istanbulu, Sarajevu, Skoplju, Zagrebu, Rijeci, Puli, Splitu, Ljubljani, Beogradu. Sarađivala je sa poznatim ansamblima, dirigentima i operskim pjevačima. Snimila je CD pod nazivom Korijeni, sa crnogorskim pjesmama obrađenim u new age stilu. Sa kolegom Aleksandrom Basarabom je uradila obrade crnogorskih pjesama za glas i klavir, a povodom 10 godina od obnove Nezavisnosti snimila je pjesmu i spot Iskra vječnog plamena. Trenutno radi kao prof. solo pjevanja i aktivna je na muzičkoj sceni Crne Gore .

Simo Šišević, klavir
2022-08-07 21:00 | Dvorac kralja Nikole
SIMO ŠIŠEVIĆ, klavir

Biografija:
Simo Šišević (1999. Podgorica) je crnogorski pijanista koji je student magistarskih studija na Kraljevskom muzičkom koledžu (Royal College of Music) u Londonu.
Osnovno muzičko obrazovanje je stekao u ŠOMO “Petar II Petrović – Njegoš u Baru, u klasi mr Maje Basarab, gdje je bio dobitnik priznanja “Đak generacije” i nagrade “Luča”. Umjetničku školu za muziku i balet “Vasa Pavić” u Podgorici je maturirao u klasi profesorice Anke Asanović 2017. godine, gdje je takođe dobitnik diplome “Luča”. Nakon srednje škole je upisao osnovne studije klavira na Kraljevskom muzičkom koledžu u Londonu, najprestižnijem konzervatorijumu na svijetu, u klasi poznatog britanskog pijaniste Gordona Fergus-Tomsona i renomiranog pedagoga Džona Berna (John Byrne). Osnovne studije klavira, dirigovanja i kompozicije je zavrsio sa najvišom ocjenom sa počastima, na diplomskom ispitu (First Class Honours) 2021. godine. Iste godine je i upisao postdimplomske studije na istom konzervatorijumu, a takođe je dobio stipendiju za postiplomske studije u klasi poznatog ruskog pijaniste i pedagoga Borisa Bermana na “Accademia del Riddoto” u Italiji.

Šišević je do sada bio učesnik mnogih takmičenja od kojih se izdvajaju:
2022 -Treća nagrada na “London Classical Music Competition” u Ujedinjenom
Kraljevstvu
2021– Druga nagrada na “Orbetello International Piano Competition” u Italiji
2021– Treća nagrada na “Carles and Sofia International Piano Competition” u Španiji
2017 – Zlatna lira na Muzičkom festival mladih Crne Gore
2016 – Prva nagrada na Internacionalnom takmičenju Petar Gaci u Skadru sa učešćem na koncertu pobjednika
2016 – Prva nagrada na Internacionalnom takmičenju u Tivtu
2015 – Specijalna nagrada na “Windsor International competition” u Londonu
2015 – Srebrna lira na Muzičkom festivalu mladih Crne Gore u Herceg Novom
2013 – Prva (Apsolutna) nagrada “Academy Award 2013” – Internacionalno takmičenje u Rimu, sa učešćem na gala koncertu pobjednika 2013- Zlatna lira na Muzičkom festivalu mladih Crne Gore u Herceg Novom.

Do svoje 22 godine uspio je da bude dio brojnih festivala i projekata koji su organizovani od strane Umjetničke škole za muziku i balet „Vasa Pavić“: „Fortepiano“ 2016. godine („Klavir u duhu folklora“) u okviru koncerta „Bartok za mlade pijaniste“, „,Fortepiano“ 2015. godine („Francuska muzika s početka XX vijeka“) u okviru koncerta „Impresionisti i nova francuska škola „AXIS“ radionica 2014.(„Veza između nove i stare muzike“). Učesnik je i džez festivala „Made in New York “ 2016 gdje je sa školskim džez sastavom imao i nekoliko sešna sa poznatim džez muzičarima: Rendy Brecker, Bobby Sanabria, Edsel Gomez… Takođe, u februaru 2016. godine Šišević je zajedno sa kolegama uspješno predstavio muzičko naslijeđe svoje države francuskoj publici na festivalu „Vikend savremenog klavira“ u Parizu na Konzervatorijumu „Frederik Šopen“.Na završnom koncertu UŠMB “Vasa Pavić” kojim se proslavljao jubilej 70. godina postojanja ove škole veoma uspješno je u KICU Budo Tomović sa orkestrom izveo Mocartov koncert za klavir i orkestar u D duru (K40).

Svirao je u koncertnim salama kao što su: St James’s Church Piccadilly, St Mary’s Perivale Church, St Mary Abbot’s Church Kensington, University Women’s Club, Amaryllis Fleming Concert Hall, Europe House, KIC Budo Tomovic, Dvorac Kralja Nikole u Baru, Crkva Svetog Duha u Kotoru, Auditorio del Tor Vergata, Konzervatorijum “Frederik open” u Parizu i druge. Tokom prve I druge godine studija na Royal College of Music-u je bio angažovan kako na “maratonskim” konceratima (Corelli room, Parry Room, St. Mary’s Abbot Church) tako I RCM Klavirskom festivalu 2019. (Amaryllis Fleming Concert Hall). Učestvovao je na Novogodišnjem koncertu (2018) sopranistkinje Tamare Rađenović, kao poklon gradu Kotoru,a učesnik je i manifestacije “Crnogorska kulturna simfonija “ u Ambasadi Crne Gore u Londonu.
Redovno nastupa u Velikoj Britaniji i Evropi, a takođe je i dio crnogorskih projekata kao što su Kotor Art, Barski Ljetopis, Budva Grad Teatar, Ljetnji kamp za kamernu muziku na Ivanovim Koritima. 2019-te gordine je učestvovao na festivalu “Clara Schuman’s s Circle” posvećenom ovoj kompozitorki.

Obradovic - Tixier Duo
2022-08-10 21:00 | Stari Bar – amfiteatar
Obradovic – Tixier Duo
David Tixier – klavir, keyboards, DSP, kompozicije
Lada Obradović – bubnjevi, vokal, perkusije, glockenspiel, kompozicije

Obradovic – Tixier Duo je duo projekt francuskog pijaniste David Tixiera i hrvatske bubnjarke Lade Obradović. Novi svježi akustični zvuk izmješan sa elektronikom, tekstom, poliritmima, intrigama i nemali broj lupova u kombinaciji sa sofisticiranim harmonijama smještenim u moderne polimetre služe kao medij za transfer muzike vođene emocijama i elegancijom.
​Biografije:

Lada Obradović je hrvatska džez bubnjarka i kompozitorka. Nakon završenih osnovnih muzičkih studija, smjer bubnjevi na Akademiji u Gracu u Austriji, magistrirala je džez bubnjeve na Univerzitetu u Bernu u Švajcarskoj. 2019. godine jednoglasno je dobila nagradu Najbolji instrumentalista na 42. nacionalnom takmičenju džez festivala La defense. Bavi se dobrotvornim radom, a 2018. godine je pokrenula humanitarni projekat uz pomoć svojih dizajniranih cipela „StartAs You Are“. Lada radi za “Bay Custom Drums” i “TRX Cymbals”. Dizajnirala je prvu džez seriju TRX Cymbals pod nazivom CLS. Radila je, između ostalog, na Netfliksovoj seriji The Eddy sa Oskarom nagrađenim režiserom Demijenom Šazelom (La La Land, Whiplash) i Gremi nagrađenim kompozitorom Glen Ballardom (Michael Jackson, Alanis Morissette).

David Tixier je francuski pijanista, aranžer i kompozitor. Godine 2011. diplomirao je DEM na Pariskom konzervatorijumu (CRR), Rue de Madrid, a tri godine kasnije završio je master studije džez muzike na HEMU, u Lozani, Švajcarska. Tokom 2017. je stekao drugi master iz džez pedagogije na HKB, u Bernu, Švajcarska.
Tixier vodi svoj klavirski solo projekat, vođa je David Tixier trija i ko-lider Dua Obradovic-Tixier. Osim nagrada koje je osvojio sa duom, David je 2015. godine bio polufinalista klavirskog solo takmičenja Montreux, i polufinalista javne nagrade UBS u organizaciji Montreux Jazz Festivala. Iste godine osvojio je II nagradu na takmičenju Monako džez solisti. Osvojio je i I nagradu na takmičenju JazzHaus u Frajburgu. David je menadžer dobrotvorne akcije prikupljanja sredstava “StartAs You Are” koju je pokrenula Lada.

Miloš Karadaglić, gitara i Avi Avital, mandolina
2022-08-16 21:00 | Ljetnja pozornica Doma kulture
MILOŠ KARADAGLIĆ, gitara i AVI AVITAL, mandolina

Biografije:
Miloš Karadaglić
„Ljubav na prvo slušanje“ – tako Miloš opisuje trenutak kada je, kao dijete u Crnoj Gori, prvi put uzeo u ruke staru gitaru koja je ležala u kući njegovog djetinjstva i skupljala prašinu. Crna Gora početkom 1990-ih nije bila najbolji početni korak za svijet klasične muzike, pa je njegova porodica podržala kada je Miloš sa 14 godina odlučio da ide u specijalizovanu muzičku školu. Napuštanje Balkana i dolazak u London da bi zauzeo željeno mjesto na prestižnoj Kraljevskoj muzičkoj akademiji bilo je, kaže, „malo kao odlazak na Mars“.
2010. Miloš je potpisao ekskluzivni ugovor za snimanje sa legendarnom klasičnom producentskom kućom Deutsche Grammophon i ubrzo je nastupao na rasprodanim koncertima kao solista sa međunarodnim orkestrima i na recitalima. Nastupao je u nekim od najvažnijih koncertnih dvorana i na velikim festivalima širom svijeta, dok je kontinuirano bio na vrhu muzičkih lista sa svojim najprodavanijim snimcima. Jedan od vrhunaca tog perioda bio je njegov solo gitaristički recital u Royal Albert Hall-u, koji je bio prvi te vrste i veoma hvaljen od strane kritičara. Vratio se u Royal Albert 1. juna 2022.
Miloševi rani albumi „Mediterraneo“ i „Latino“ bili su izuzetno uspješni, dok je njegov snimak Rodrigovih koncerata sa Londonskom filharmonijom i Yannickom Nézet-Séguinom 2014. godine izazvao da ga iz Sunday Times-a prozovu „Kraljem Aranjueza“. Njegov album iz 2016. godine, „Blackbird – The Beatles Album“, prihvaćen je sa jednoglasnom pohvalom, kao i njegov peti studijski album „Sound of Silence“, objavljen 2019. godine, koji predstavlja muzičko blago, uključujući potpuno nove aranžmane klasičnog repertoara, odobravanje pop svijeta, i saradnju sa prijateljima.
Tokom protekle decenije, popularnost instrumenta je eksplodirala zahvaljujući Miloševom pionirskom pristupu. Ambiciozni gitaristi mogu da uče od njega kroz Schott-ovu seriju ,,Play Guitar with Miloš“. Godine 2016. BBC Music Magazine ga je uvrstio na svoju listu „Šest najboljih klasičnih gitarista prošlog vijeka“.
Ove godine Miloš sa Universal Music proslavlja desetogodišnjicu sa svojim novim albumom „The Moon and the Forest“, na kojem su premijerno snimljena dva potpuno nova koncerta za gitaru napisana specijalno za njega. ,,Ink Dark Moon“ Džobija Talbota premijerno je izvedena na BBC Proms 2018. u Royal Albert Hall-u, uz BBC Simfonijski orkestar, dok se Miloš pridružio Orkestru Nacionalnog umjetničkog centra Otava za pesmu Hauarda Šora ,,The Forest“ 2019. godine. Album slavi njegovu posvećenost stvaranju novih djela za gitaru i učvršćuje njegovu ulogu pionira i inovatora savremenog gitarskog repertoara.
Koristeći svaku priliku da klasičnu muziku promoviše što širem auditorijumu, Miloš se često nađe u ulozi radio i TV voditelja. Strastveni je zagovornik muzičkog obrazovanja i pokrovitelj je Fonda za mlade muzičare gradonačelnika Londona i Nagrade za mlade muzičare.
Miloš Karadaglić živi u Londonu i svira na gitari Grega Smallmana iz 2007. godine. On je danas jedan od najpoznatijih svetskih klasičnih gitarista.

Avi Avital
Prvi solista na mandolini koji je nominovan za klasični Gremi, Avi Avital upoređivan je sa Andresom Segovijom zbog svog šampionskog upravljanja instrumentom i sa Jašom Hajficom zbog njegove nevjerovatne virtuoznosti. Strastven i „eksplozivno harizmatičan“ (New York Times) na nastupu uživo, on je pokretačka snaga koja stoji iza oživljavanja repertoara mandolina. Za njega je napisano više od 100 savremenih kompozicija, od kojih su 15 koncerata među kojima su oni od Ane Klajn, Avnera Dormana i Đovanija Solimu.
Kao ekskluzivni umjetnik Deutsche Grammophon-a, imao je pet snimanja za producentsku kuću, od čega je najskoriji bio solo Bach (2019). Ranija izdanja uključuju Avital meets Avital (2017) sa oud/basistom, Omerom Avitalom, koji istražuje njihovo zajedničko kulturno nasljeđe i stvara dijalog o njihovim različitim klasičnim i džez muzičkim pozadinama. Vivaldi (2015) je slijedio njegove transkripcije Bahovih koncerata (2012) i Between Worlds (2014), kolekciju koja istražuje vezu između klasične i tradicionalne muzike. Takođe je snimao za Naxos i SONY Classical.
Sve traženiji kao koncertni solista, Avital je nastupao sa Simfonijskim orkestrom BBC-ja, Čikaškim simfonijskim orkestrom, Deutsche Simphonie Orchester Berlin, Maggio Musicale Fiorentino, Tonhalle Cirih, Izraelskom filharmonijom, Drezdenskom filharmonijom, Yomiuri Nippon simfonijom, Residentie orkestrom, Norwegian Radio, Orpheus, The Knights, Detroit simfonijom, Seattle simfonijom i Montrealskim simfonijskim orkestrom pod dirigentima kao što su Mehta, Nagano, Vänskä, Sado, Jonathan Cohen, McGegan, Koopman i Antonini.
Redovno je prisutan na velikim festivalima kao što su Aspen, Salzburg, Tanglewood, Spoleto, Ravenna, MISA Shanghai, Cheltenham i Verbier, a bio je i umjetnik portreta na muzičkom festivalu u Schleswig-Holstein 2017. Kasnije je bio kustos vikenda Zeitsinsel u Konzerthaus-u u Dortmundu sa četiri programa prepletenih klasičnom muzikom, džezom i improvizacijom, kao i novom saradnjom sa Venecijanskim baroknim orkestrom i Gruzijskim lutkarskim pozorištem Budrugana Gagra.
Najznačajniji događaji njegove 2019/20 sezone uključuju svjetsku premijeru Koncerta za mandolinu Đovanija Solime sa Orchestra Sinfonica Nazionale della RAI, dok ga drugi koncertni angažmani dovode do Nacionalnog orkestra Liona, Orchestra dell’Accademia Nazionale di Santa Cecilia, Orchestra della Svizzera Italiana, Tonhalle Cirih, Staatskapelle Weimar, Baltimorskog simfonijskog orkestra, dok sad putuje po SAD sa Les Violons du Roy. Takođe putuje po Evropi i Aziji sa Avital meets Avital, započinje novu saradnju sa Đovanijem Solimom „Mediterraneo” i predstavljen je kao umjetnik portreta u Bozaru u Briselu.
Rođen u Be’er Ševi u južnom Izraelu, Avital je počeo da uči mandolinu sa osam godina i ubrzo se pridružio cvjetajućem omladinskom orkestru mandolina koji je osnovao i vodio njegov harizmatični učitelj, violinista ruskog porekla Simča Natanson. Studirao je na Jerusalimskoj muzičkoj akademiji i Konzervatorijumu Cesare Pollini u Padovi kod Uga Orlandija. Pobjednik prestižnog izraelskog takmičenja Aviv 2007. godine, Avital je prvi mandolinista u istoriji takmičenja kome je to dodijeljeno. Svira na mandolini koju je napravio izraelski majstor Arik Kerman.

Akademski hor Collegium musicum
2022-08-17 21:00 | Ljetnja pozornica Doma kulture
AKADEMSKI HOR COLLEGIUM MUSICUM
dirigentkinja: dr um. Dragana Jovanović

O horu:
Akademski hor Collegium musicum osnovan je 1971. godine na inicijativu profesora Vojislava Ilića i čine ga studentkinje Fakulteta muzičke umjetnosti u Beogradu. Od osnivanja je dirigent hora bila Darinka Matić Marović, profesor emeritus Univerziteta umetnosti u Beogradu, dok je dr um. Dragana Jovanović, vanredni profesor na Katedri za dirigovanje Fakulteta muzičke umetnosti u Beogradu od 1999. godine bila angažovana kao asistent dirigenta, a od 2002. godine i kao dirigent hora. Od 1971. godine do danas oko 500 studentkinja Fakulteta muzičke umetnosti u Beogradu bile su članice ovog ansambla.
Collegium musicum je jedan od najeminentnijih horova u Srbiji i 2017. godine ukazom predsjednika Republike Srbije odlikovan je zlatnom medaljom za izuzetne zasluge, čuvanje tradicije horskog pevanja i promociju srpske kulture u svetu. Do sada je održao preko 3000 koncerata širom zemlje i sveta (Španija, Portugal, Francuska, Belgija, Engleska, Irska, Norveška, Švedska, Nemačka, Austrija, Poljska, Češka, Slovačka, Mađarska, Rumunija, Bugarska, Italija, Slovenija, Hrvatska, Bosna i Hercegovina, Makedonija, Crna Gora, Grčka, Kipar, Turska, Pakistan, Avganistan, Iran, Indija, Mongolija, Kina, Tajvan, Južna Koreja, Rusija, Belorusija, Ukrajina, Litvanija, Letonija, Estonija, Argentina, Brazil, Ekvador, Meksiko, Kuba i SAD).
Akademski hor Collegium musicum ostvario je trajne snimke za Radio televiziju Srbije, Nacionalni radio Norveške, Italijansku nacionalnu radio televiziju (RAI), RTV Meksiko i druge. Neka od remek djela horske umjetnosti ostala su zabilježena na pločama Hiljaditi koncert Kolegium muzikuma, Duhovna muzika Zapada, kao i na kompakt disk izdanjima Boje i zvuci Balkana, Sirene i Tri zvuka Mokranjca (integralno izdanje Rukoveti Stevana Stojanovića Mokranjca u transkripciji Vojislava Ilića).
Repertoar hora obuhvata dela kompozitora različitih stilskih epoha, od rane muzike do savremenog muzičkog stvaralaštva. Visok profesionalni nivo i kreativnost ovog ansambla inspirisala je mnoge kompozitore da mu posvete svoja djela. Za punih 50 godina postojanja hor je ostvario preko 200 premijernih izvođenja. Hor je učestvovao u realizaciji mnogih važnih kulturnih događaja u zemlji i regionu, kao i u projektima izvođenja većeg broja vokalno-instrumentalnih djela sarađujući sa Beogradskom filharmonijom, Simfonijskim orkestrom RTS-a, Gudačima Svetog Đorđa, Beogradskim gudačkim orkestrom Dušan Skovran, Niškim simfonijskim orkestrom, Crnogorskim simfonijskim orkestrom, Simfonijskim orkestrom FMU i Simfonijskim orkestrom Muzičke akademije u Banja Luci i dirigentima kao što su Zubin Mehta, Emil Tabakov, Mihail Jurovski, Uroš Lajovic, Oiđi Oue, En Šao, Frančesko La Vekija, Bojan Suđić, Saša Britvić, Grigorij Krasko i drugi. Poslednjih godina ansambl sa posebnom pažnjom razvija vizuelno-scenski identitet u horskom izvođaštvu te je ostvario i nekoliko koncerata-performansa kao što su Sirene, Dokument: VODA, Mokranjac 1914-2014, Zmija Mladoženja i Šklovski. Akademski hor Collegium musicum učestvovao je na svim značajnijim festivalima u Srbiji i inostranstvu.
Kritike za interpretacije ovog ansambla bile su uvijek izražene u superlativima: „Veličanstvene djevojke beogradskog hora Collegium musicum pevale su izuzetno. To je bilo jedno od najboljih izvođenja na takmičenju.“ (Velika Britanija); „Divimo se izvanrednoj dikciji, širini, usklađenosti glasova i njihovoj svježini.“ (Belgija); „Savršen primjer u postizanju vokalne tehnike, ujedinjen sa visoko profesionalnim članovima, dostiže zvuk neprevaziđen do sada!“ (Meksiko); „Koncert zaslužuje sve superlative, savršena virtuoznost mladih umjetnika je fascinantna!“ (Indija); „Do sada nismo čuli izvođenje ovako savršenog hora i njegovog maestralnog dirigenta:“ (Kina); „Collegium musicum – događaj sezone!“ (Moskva).
Biografija:
Dr um. Dragana Jovanović diplomirala je, magistrirala i doktorirala na Odseku za dirigovanje Fakulteta muzičke umetnosti u Beogradu, u klasi prof. Darinke Matić Marović. Usavršavala se kod prof. Matsa Nilsona u okviru projekta The Art of Choral Singing, Kraljevskog koledža za muziku iz Štokholma. Dobitnik je Nagrade iz Fonda Predraga Miloševića za najboljeg studenta dirigovanja.
Dirigentsku karijeru započela je u vreme studija, kao profesor i dirigent mješovitog hora, gudačkog i simfonijskog orkestra Srednje muzičke škole Kosta Manojlović u Zemunu, postigavši pedagoške i umjetničke rezultate koji su više puta nagrađivani. Kao asistent dirigenta, prof. Darinke Matić Marović u Akademskom horu Obilić AKUD Branko Krsmanović i Akademskom horu Collegium musicum, imala je priliku da radi na značajnim vokalnim i vokalno – instrumentalnim delima i sarađuje sa brojnim dirigentima: Zubinom Mehtom, Urošem Lajovicem, Mihailom Jurovskim, En Šaom, Piterom Robinsonom, Frančeskom La Vekijom, Mladenom Jaguštom, Bojanom Suđićem, Sašom Britvićem… Pripremala je gostovanja ovih horova na takmičenjima i učestvovala kao drugi dirigent na festivalima i turnejama u Srbiji i inostranstvu (Grčka, Kipar, Rumunija, Mađarska, Poljska, Slovenija, Austrija, Italija, Španija, Belgija, Francuska, Velika Britanija, Irska, Švedska, Turska, Rusija, Belorusija, Kina, Južna Koreja, Meksiko, Ekvador, Argentina, SAD).
Značajniji umjetnički angažman realizovala je pre svega u radu sa Akademskim horom Collegium musicum, ali i Mešovitim horom FMU i Akademskim horom Obilić AKUD Branko Krsmanović sa kojima je ostvarila veliki broj koncerata u Srbiji kao i koncertne turneje u Grčkoj, Makedoniji, Bugarskoj, Crnoj Gori, Bosni i Hercegovini, Hrvatskoj, Mađarskoj, Austriji, Italiji, Španiji, Kini i na Tajvanu, ali i gostovala na domaćim festivalima kao što su Bemus, Tribina kompozitora, Mikser festival, Harfafest, Horovi među freskama (2004. godine je sa horom Obilić dobila nagradu Vojislav Ilić za autentično izvođenje duhovne muzike) u Beogradu, Internacionalne Niške horske svečanosti i Muzički edikt u Nišu, Stringfest u Leskovcu, Dani srpskog duhovnog preobraženja u Manasiji, Međunarodni festival kamernih horova u Kragujevcu, Somus u Somboru, Cinema City festival u Novom Sadu i drugi. Bila je angažovana kao korepetitor Operskog Studija Narodnog pozorišta u Beogradu i korepetitor i dirigent Mešovitog hora Radio Televizije Srbije, a nastupala je i sa Simfonijskim orkestrom Fakulteta muzičkih umetnosti u Beogradu.
U poslednjoj dekadi, Dragana Jovanović okrenuta je autorskim i koautorskim umjetničkim projektima koji ispituju horsko i dirigentsko izvođaštvo u susretu sa pokretom, mizanscenom, prostorom, svjetlom, elektronikom, dramaturgijom, vizualima… (Sirene, Mokranjac 1914 – 2014, Dokument: VODA, Zmija mladoženja, Inter nos…., African Sanctus, Tri zvuka Mokranjca, Šklovski, i Ukradeni princ i izgubljena princeza).
Autor je trotomne knjige Antologija srpske muzike za dečji i ženski hor kompozitora druge polovine 19. i prve polovine 20. veka, kao i više radova, seminara i radionica iz oblasti dirigentske interpretacije i horskog pevanja. Dobitnik je Nagrade za najbolji koncert u 2013. godini koju dodeljuje Udruženje muzičkih umetnika Srbije, Zlatne značke za doprinos kulturi Srbije Kulturno-prosvetne zajednice Srbije 2014. godine, priznanja Vidovdanski vitez 2018. godine i prvi dobitnik novoustanovljenog priznanja za istaknutu ličnost u oblasti muzičke umjetnosti KotorArta (Crna Gora), Nagrade Darinka Matić Marović 2021.
Zaposlena je na mestu vanrednog profesora za horsko pevanje i dirigovanje na Katedri za dirigovanje Fakulteta muzičke umetnosti u Beogradu gde djeluje i kao prodekan za međunarodnu saradnju i projekte. Od 2017. godine anagažovana je i kao dirigent Orkestra Ministarstva unutrašnjih poslova Republike Srbije sa kojim je ostvarila više koncerata u zemlji i turneju u Dubai.

Koncert grupe „Perper“
2023-07-17
Koncert grupe „Perper“
Ljetnja scena Doma kulture
21.00h

O bendu

Perper je crnogorski muzički sastav sa Cetinja. Osnovan je 1991. i jedan je od najpopularnijih grupa u Crnoj Gori. Posljednji studijski album objavili su 2008. pod nazivom „Tragovi“. U ljeto 2012. godine objavljen je Koncertni DVD s proslave jubileja 21 godine postojanja benda.

Diskografija

S gomile velikih oblaka (1992)
Bludni snovi (1993)
Perper uživo iz CNP-a (2002)
Iz dana u dan (2002)
Tragovi (2008)
20 Sporih Perpera (2011)
20 Brzih Perpera (2011)
Perper Koncertni DVD (2012)

Singlovi

Mir kao peto godišnje doba (1991)
Godine (1992)
Još uvijek čekam te (1997)
S dušom od kamena (2000)
Neđelja (2000)
Dodir svile (2004)
Hrabri sokoli (2007)
Niz tvoja leđa (2015)

Koncert Crnogorskog simfonijskog orkestra: Rahmanjinov klavirski koncert br. 2
2023-07-21
Koncert Crnogorskog simfonijskog orkestra: Rahmanjinov klavirski koncert br. 2
Solista: Aleksandar Sinčuk
Dirigent: Robert Homen
Ljetnja scena Doma kulture
21.00h

Aleksandar Sinčuk je doktor umjetnosti, vanredni profesor Fakulteta muzičke umjetnosti Univerziteta umjetnosti u Beogradu. Počeo je intenzivno da nastupa širom Rusije i u inostranstvu još kao student Centralne muzičke škole. Tokom studija na Moskovskom konzervatorijumu pod mentorstvom Valerija Pjasetskog, Sinčuk je postao laureat mnogih prestižnih pijanističkih konkursa. Između ostalih, ističu se Prva nagrada na Međunarodnom konkursu „Rahmanjinov“ u Moskvi i Zlatna medalja na Međunarodnom konkursu „Vladimir Horovic“ u Kijevu.
Poslije uspjeha na IV Međunarodnom konkursu „Rahmanjinov“, Aleksandar Sinčuk uspješno debituje u Karnegi holu 2009. godine. Danas se njegovi nastupi održavaju u značajnim koncertnim dvoranama širom Rusije, kao što su Velika sala Moskovskog konzervatorijuma, Dvorana Međunarodnog doma muzike „Svetlanov“ u Moskvi, Koncertna sala Marijinskog teatra. U inostranstvu Aleksandar Sinčuk nastupa širom Evrope, SAD, Portoriku, Turskoj, Kini i Južnoj Koreji.
Aleksandar Sinčuk je gost brojnih festivala klasične muzike kao što su Međunarodni festival „Lica savremenog pijanizma“ u Sankt Peterburgu, „BEMUS“ u Srbiji, „Ohridsko leto“ u Makedoniji, Moskovski muzički festival mladih, „Piano Follies“ u Francuskoj, Kineski međunarodni pijanistički festival, Muzički festival u Bratislavi, Evropski muzički festival u Bugarskoj itd. Pijanista Aleksandar Sinčuk sarađuje sa brojnim ruskim i međunarodnim simfonijskim orkestrima, uključujući Orkestar Marijinski, Nacionalni filharmonijski orkestar Rusije, Simfonijski orkestar Moskve „Ruska filharmonija“, Brandenburški državni orkestar iz Frankfurta, Sofijska nacionalna filharmonija, a nastupa sa proslavljenim dirigentima kao što su Vladimir Spivakov, Dmitrij Jurovski, Valerij Gergijev, Vjačeslav Ređa, Dmitrij Vasilijev, Feliks Korobov, Fabio Mastranđelo, Nikolaj Đađura, Aleksej Kornijenko, Anatolij Levin, Valerij Poljanski, Maksim Eškenazi, Uroš Lajovic, Đorđe Pavlović, Hauard Grifits itd. Od 2014. godine Aleksandar Sinčuk se bavi pedagoškim radom. Godine 2015/2016. radio je kao asistent na Državnom moskovskom konzervatorijumu „Čajkovski“. Redovno održava majstorske kurseve u Evropi, Americi i Aziji. Solistički album Aleksandra Sinčuka koji sadrži remek-dela ruskih kompozitora Čajkovskog, Skrjabina i Rahmanjinova snimljen je u Velikoj sali Moskovskog konzervatorijuma, a izdao ga je Classical Records 2014. godine.

Robert Homen (Kotor, 1972) diplomirao je dirigovanje na Muzičkoj akademiji u Zagrebu. Dugi niz godina angažovan je u Hrvatskom narodnom kazalištu u Zagrebu, prvo u svojstvu horovođe, a potom i kao stalni operski dirigent.
Kao simfonijski i dirigent opere radio je sa gotovo svim profesionalnim orkestrima i operskim kućama u Hrvatskoj (HNK Split, HNK Osijek, HNK Rijeka), Zagrebačkoj filharmoniji, Simfonijskom orkestru HRT-a, Duvačkom orkestru OSRH i Dubrovačkom simfonijskom orkestru, kao šef dirigent.
Djeluje kao član stručnih komisija na takmičenjima vokalnih ansambala i smotrama duvačkih orkestara, te drži seminare iz dirigovanja u Hrvatskoj i inostranstvu.
Stalno je zaposlen kao vanredni profesor na odsjeku za operski studij na Muzičkoj akademiji u Zagrebu.

Koncert tria „Ardor“ sa gostima
2023-07-25
Koncert tria „Ardor“ sa gostima
Dvorac kralja Nikole
21.00h

O članovima:

Žana Lekić, flautistkinja, redovni profesor na Muzičkoj akademiji na Cetinju, diplomirala je 2000. godine u klasi prof. Ljubiše Jovanovića, a magistrirala 2003. Tokom školovanja osvajala je brojne nagrade na republičkim, saveznim i međunarodnim takmičenjima, kao solista i kamerni muzičar. Usavršavala se na brojnim seminarima kod vodećih svjetskih flautista. Kao solista nastupala je na gotovo svim festivalima u Crnoj Gori – DEUS, Podgoričko kulturno ljeto, Grad – Teatar Budva, Barski ljetopis, Montenegro music festival, kao i na festivalima u Italiji, Kini, Francuskoj, Rusiji, Sloveniji, Hrvatskoj, Srbiji, Bosni i Hercegovini, Španiji… Godine 2000. započinje pedagošku karijeru na Muzičkoj akademiji, a uporedo se bavi i pedagoškim radom u školama „Vida Matjan“ u Kotoru, u MŠ u Bijelom Polju, „Dara Čokorilo“ u Nikšiću a u Muzičkoj školi „Savo Popović“ na Cetinju osniva prvu klasu flaute 2006. godine. Njeni studenti su dobitnici brojnih republičkih i međunarodnih nagrada. Redovni je član žirija na takmičenjima u Crnoj Gori i Regionu u kategoriji flaute i kamerne muzike. Posebnu pažnju posvećuje muzici savremenih crnogorskih kompozitora i muzičkom nasljeđu Crne Gore. Bila je član je Crnogorskog simfonijskog orkestra od njegovog osnivanja 2007. do juna 2015. godine. Trenutno je angažovana kao profesor flaute u Muzičkoj školi u Tivtu.
***
Nataša Popović je diplomirala klavir na Muzičkoj akademiji u Podgorici 1995. godine u klasi prof. Vladimira Bočkarjova. Tokom studija dobitnik je Plakete Univerziteta Crne Gore, kao i Decembarske nagrade iz oblasti umjetnosti. Učestvovala je na brojnim koncertima (Podgorica, Kotor, Bar, Beograd, Kragujevac, Novi Sad, Subotica, Priština) u okviru raznih nacionalnih i međunarodnih festivala i uspješno predstavljala Muzičku akademiju na susretima akademija iz cijele zemlje. Svoje znanje usavršavala je na seminarima kod Duška Trbojevića, Branka Opačića, Zorana Jovanovića, Uroša Pešića, Slave Gabrijelova, Marjana Mike, Ljubiše Jovanovića, Georgija Sotnjičuka i Davida Grigorijana sa kojim je sarađivala i kao klavirski saradnik. Specijalističke studije iz Kamerne muzike završila je na Fakultetu muzičke umetnosti u Beogradu u klasi red. prof. Uroša Pešića, a magistarske studije iz Kamerne muzike na Muzičkoj akademiji na Cetinju u klasi red. prof. Čedomira Nikolića. Tokom školovanja i studija nastupala je kao član klavirskog trija „Camerata montenegrina“ i kao klavirski saradnik na festivalima u zemlji i inostranstvu (BELEF, NOMUS, Barski ljetopis, Budva Grad Teatar, „Nei suoni dei luoghi“ – Italija), a kasnije, kao klavirski saradnik instrumentalistima i solo pjevačima, član klavirskog trija, klavirskog dua i drugih kamernih ansambala, na scenama u Holandiji, Engleskoj, Italiji, Hrvatskoj, Sloveniji i Crnoj Gori. Uporedo sa koncertriranjem bavi se i pedagoškim radom, a njeni učenici i studenti dobitnici su brojnih nagrada na državnim, regionalnim i međunarodnim takmičenjima što je rezultiralo pozivima da bude mentor i izvođač na seminarima kamerne muzike u Crnoj Gori, Holandiji i Italiji u okviru projekta ERASMUS+. Redovni je član žirija na takmičenjima u Crnoj Gori i regionu u kategoriji kamene muzike.
Trenutno radi kao vanredni profesor, predmet kamerna muzika, na Muzičkoj akademiji na Cetinju.
***
Mladen Popović je diplomirao je na Muzičkoj akademiji u Podgorici, u klasi prof. Jurija Sotnjičuka. Tokom školovanja učestvovao je na brojnim festivalima i takmičenjima. Jedan je od osnivača trija „Camerata montenegrina“ 1995. god. sa kojim je imao veliki broj nastupa na eminentnim nacionalnim i međunarodnim festivalima (BELEF, NOMUS, Barski ljetopis, Budva Grad Teatar i dr.). Usavršavanje iz oblasti kamerne muzike Popović nastavlja na specijalističkim studijama u Beogradu na Fakultetu muzičke umetnosti u klasi red. prof. Uroša Pešića, a titulu magistra na gudačkom odsjeku, smjer violončelo, stiče 2003. godine na Muzičkoj akademiji na Cetinju. Sarađivao je više puta sa RTCG kao gost emisija o umjetničkoj muzici i gost tadašnjeg kamernog orkestra RTCG, a po osnivanju Crnogorskog simfonijskog orkestra bio je jedno vrijeme i njegov stalni član. Ljeta 2001. god. kao najbolji polaznik master klasa istaknutog violončeliste Davida Grigorijana predstavio se publici na festivalu „Barski ljetopis“. Veoma uspješno se bavi pedagoškim radom. Njegovi učenici su laureati u disciplinama solo violončelo i kamerna muzika na državnom i mnogim međunarodnim takmičenjima poput takmičenja u Rimu, Skadru, Valjevu, Sremskoj Mitrovici, Nišu, Beogradu, Londonu. Redovan je član žirija na takmičenjima u Crnoj Gori i regionu u kategoriji violončela i kamene muzike.
Trenutno radi kao profesor violončela u JU UŠMB „Vasa Pavić“ i na Muzičkoj akademiji na Cetinju.

Koncert Romana Simovića – violina
2023-08-02
Koncert Romana Simovića – violina
Dvorac kralja Nikole
22.00h

BIOGRAFIJA
Briljantna virtuoznost Romana Simovića i urođena muzikalnost, pokretana bezgraničnom maštom, odvele su ga širom svih kontinenata, na kojima je nastupao u mnogim vodećim svjetskim dvoranama uključujući Кarnegi hol u Njujorku, Veliku salu Кonzervatorijuma „Čajkovski“ u Moskvi, Marinski dvoranu u Sankt Peterburgu, Grand Opera haus u Tel-Avivu, Viktorija hol u Ženevi, dvorane „Rudolfinum“ u Pragu, „Barbikan“ u Londonu, Art centar u Seulu, „Grig“ u Bergenu, „Rahmanjinov“ u Moskvi…
Roman Simović je dobitnik nagrada na brojnim međunarodnim takmičenjima među kojima se ističu priznanja „Rodolfo Lipicer“ (Italija, prva nagrada i 12 nagrada publike) i „Sion Vale“ (Švajcarska), te nagrade na takmičenjima violinista „Jampoljski“ (Rusija) i Henrika Vijenjavskog (Poljska), čime je uvršten među najistaknutije violiniste njegove generacije.
U ulozi soliste, Roman Simović je nastupao sa vodećim svjetskim orkestrima poput Londonskog simfonijskog orkestra, Simfonijskog orkestra Marinski teatra, orkestra Teatro Ređo Torino, Simfonijskog orkestra Nove Škotske (Кanada), Кamernog orkestra „Franc List“ (Mađarska), Кamerate Bern (Švajcarska), Кamerate Salcburg (Austrija), Кamernog orkestra КRR-a (Turska), Filharmonije Poznanja, Praga, Sjevernog Brabanta (Holandija) i mnogim drugim, sarađujući sa dirigentima među kojima se ističu Valerij Gergijev, Antonio Papano, Danijel Harding, Đanandrea Noseda, Sajmon Retl, Кristijan Jarvi, Jirži Belohlavek, Pablo Eras Кasado i Nikolaj Znajder.
Tokom sezone 2022/2023, Roman Simović će nastupiti kao solista sa Simfonijskim orkestrom Кvebeka (Кanada), Simfonijskim orkestrom Radio-televizije Španije, Državnim orkestrom Braunšvajga, Zagrebačkom filharmonijom, Londonskim simfonijskim orkestrom, Akademijom Sv. Martin u poljima i mnogim drugim orkestrima. Roman Simović je pozivan i kontinuirano nastupa na različitim istaknutim festivalima kao što su festival u Verbijeu (Švajcarska), festival „Bijele noći“ u Sankt Peterburgu, „Transsibirski umjetnički festival“ Vadima Rjepina, „Uskršnji festival“ Valerija Gergijeva u Moskvi, Dubrovački ljetnji festival u Hrvatskoj, Кotor Art u Crnoj Gori, BEMUS i NOMUS u Srbiji, Sion Vale u Švajcarskoj, festival u Bergenu (Norveška), festival Moskovska zima u Rusiji, Portogruaro u Italiji, Muzički festival Granade u Španiji; sarađujući sa izuzetno poznatim umjetnicima kao što su Leonidas Кvakos, Juđa Vang, Tabea Cimerman, Miša Majski, Šlom Minc, Fransoa Lelu, Itamar Golan, Simon Trpčeski, Žanin Jansen, Julijan Rahlin, Vadim Rjepin… Roman Simović je gostujući profesor na Кraljevskoj muzičkoj akademiji u Londonu, FMU u Beogradu i na Akademiji umetnosti u Novom Sadu i posjeduje široko pedagoško iskustvo. Održao je majstorske kurseve u Sjedinjenim Američkim Državama, Velikoj Britaniji, Južnoj Кoreji, Japanu, Australiji, Italiji, Švedskoj, Švajcarskoj, Srbiji, Crnoj Gori, Izraelu, u kojima često nastupa na resitalima, kao solista sa orkestrom i u kamernim sastavima. Objavio veliki broj snimaka, među kojima su najistaknutija dva kompakt-diska za izdavačku kuću LSO na kojima diriguje gudačkim ansamblom Londonskog simfonijskog orkestra, zatim ostvarenja za Marijinsku izdavačku kuću na kojima su violinski koncerti Čajkovskog i Glazunova sa Gergijevim i Marijinskim orkestrom, kao i audio-izdanje sa kompletnim Paganinijevim kaprisima za violinu solo. Roman Simović se nalazi na poziciji koncert-majstora Londonskog simfonijskog orkestra od 2010. godine. Svira na violini Antonija Stradivarija iz 1709. godine koju mu je ustupio na korišćenje Džonatan Moulds.

Omaž Radovanu Papoviću
2023-08-06
Omaž Radovanu Papoviću
Dvorac kralja Nikole
22.00h

Veče kamerne muzike Accordion duo Ilić
2023-08-08
Veče kamerne muzike Accordion duo Ilić
Dvorac kralja Nikole
21.00h

Tijana Ilić i Miroslav Ilić nastupaju zajedno od 2007. godine ostvarujući bogatu koncertnu djelatnost. Pored niza koncerata održanih u Crnoj Gori, Hrvatskoj i Srbiji, izdvajaju se nastupi na međunarodnim muzičkim festivalima

Nei Suoni dei Luoghi (Italija),
Carniarmonie (Italija),
Međunarodni festival „Harmonika fest“ (Cetinje),
Koncerti za muzičku fondaciju „Santa Cecilia“,
Koncerti za Muzički centar Crne Gore.

Laureati su mnogih domaćih, ali i međunarodnih takmičenja

Prva nagrada na Međunarodnom takmičenju harmonikaša u Lazarevcu (Srbija, 2007)
Specijalna nagrada na Republičkom takmičenju u Kotoru (100 bodova, 2009)
Pobjednici na Međunarodnom takmičenju u Smederevu (Srbija, 2011)
Apsolutna Prva nagrada na Međunarodnom takmičenju „Italia award“ u Pinetu (Italija, 2011).
Pobjednici na 37. Međunarodnom susretu harmonikaša u Puli (Hrvatska, 2012) i dobitnici pehara grada Pule kao najbolji kamerni sastav na takmičenju u svim kategorijama.

Tijana Ilić (1986, Cetinje) nakon završene osnovne muzičke škole na Cetinju, završava srednju muzičku školu „Vasa Pavić“ u klasi prof. Predraga Jankovića. Dobitnica je diplome „Luča“. Studije harmonike završila je na Muzičkoj akademiji na Cetinju u klasi profesora Jankovića, sa prosječnom ocjenom 10. Postdiplomske magistarske studije završava u klasi istog profesora, takođe sa najvišom ocjenom. Prva je žena magistar harmonike u Crnoj Gori. Prijestonica Cetinje dodjeljuje joj studentsku nagradu za izuzetne uspjehe postignute tokom studija. Kao solista, nastupala je sa gudačkim orkestrom Muzičke akademije, kao i sa orkestrom poznatog sirijskog kompozitora Iyad Rimawi-a na koncertu održanom u UAE. Učestvovala je u izvođenju Brehtove „Opere za tri groša“. Aktivan je izvođač na koncertima, kao solista ili član kamernih sastava.
U okviru reforme obrazovanja, učestvovala je u izradi novih predmetnih programa za harmoniku, za osnovnu i srednju muzičku školu. Učenici iz njene klase laureati su na republičkim i mnogim međunarodnim takmičenjima. Do sada su osvojili preko 70 prvih nagrada. U maju 2022. dobija zvanje nastavnik-savjetnik. Tijana Ilić član je žirija na republičkim i međunarodnim takmičenjima. Trenutno obavlja funkciju direktora Umjetničke škole za muziku i balet „Vasa Pavić“.

Miroslav Č. Ilić je rođen 1988. godine u Prokuplju. Osnovno i srednje muzičko obrazovanje stekao je u Podgorici (UŠMB „Vasa Pavić“) u klasi prof. Predraga Jankovića, a Muzičku akademiju završio je na Cetinju u klasi istog profesora. Kao izrazito darovit mladi harmonikaš osvaja prve Zlatne lire na Republičkim takmičenjima u Tivtu (2000), Podgorici (2002), Herceg Novom (2006). Aktivno je sarađivao sa Muzičkim centrom Crne Gore u čijoj organizaciji je odsvirao više koncerata, nastupio je i sa Crnogorskim simfonijskim orkestrom i istaknutim gitaristom Milošem Karadaglićem. Svirao je pozorišne predstave za Crnogorsko narodno pozorište i Gradsko pozorište Podgorica, Svečane akademije za najznačajnije državne proslave. Sarađuje sa crnogorskim kompozitorima u premijernim izvođenjima njihovih djela. Usavršavao se na majstorskim kursevima kod profesora P. Fenjuka, V. Murze i dr. Intenzivno i sa velikim uspjehom nastupa na koncertnim podijumima u zemlji i regionu kao solista, ali i kao član kamernih sastava. Član je žirija na državnim i međunarodnim takmičenjima. Od 2009. godine radi kao profesor u Umjetničkoj školi za muziku i balet „Vasa Pavić“ u Podgorici, na predmetima harmonika i kamerna muzika. Njegovi đaci laureati su prestižnih takmičenja za harmoniku.

Veče sevdaha i mediteranskog pjevanja Gradski tamburaški orkestar Pljevlja
2023-08-15
Veče sevdaha i mediteranskog pjevanja
Gradski tamburaški orkestar Pljevlja
Stari grad Bar
21.00h

O orkestru Gradski tamburaški orkestar – Pljevlja, osnovan je 2010. godine, sa ciljem očuvanja bogate muzičke i tamburaške tradicije Pljevalja. Osnovali su ga ljubitelji i izvođači tamburaške muzike, kojima je tambura i ova vrsta muzike ljubav i hobi. Ideja za osnivanje Gradskog tamburaškog orkestra javila se tokom Evropskog tamburaškog kampa, koji je u Pljevljima bio održan 2009. godine.
Pedeset mladih tamburaša iz 15 evropskih država bili su u Pljevljima i u razgovoru sa ljudima koji vode tamburaški evropski kamp došli do ideje da bi trebalo da u Pljevljima postoji gradski orkestar, kako bi spojili nekadašnje iskustvo starih tamburaša i upotpunili sa novim stvarima koje sviraju mladi. Ubrzo zatim se formira Gradski tamburaški orkestar – Pljevlja čija je osnovna ideja vodilja bila sačuvati bogatu tamburašku tradiciju Pljevalja i muzičko nasljeđe Crne Gore.
Od osnivanja, pa do danas, Gradski tamburaški orkestar sarađivao je sa poznatim izvođačima među kojima izdvajamo Gorana Bregovića, Zorana Kalezića, Branku Šćepanović, Šukriju Serhatlića-Žutog, Zdravka Đuranovića kao i svjetski priznatu bluz pjevačicu Laurin Talese. Jedan su od rijetkih orkestara iz Crne Gore koji ima u svojoj biografiji upisan i nastup u Skopskoj Filharmoji, što je samo po sebi izuzetno priznanje za njihov dotadašnji rad. Članovi GTO Pljevlja ovog ljeta bili su dio Tamburaške filharmonije koju čine izvođači iz petnaest država, i produkcije sa preko 200 muzičara i članova mješovitog hora.
Trenutno u okviru orkestra nastupa 25 tamburaša svih uzrasta. U okviru orkestra postoji i Škola tambure koju pohađa petnaestak mladih Pljevljaka. Za 10 godina njihovog rada preko 200 mladih Pljevljaka je naučilo da svira žičane instrumente. Orkestar je, do sada, nastupao na mnogobrojnim festivalima i dobitnik je više nagrada za orkestarsko sviranje, kao i nagrada za soliste koji nastupaju u orkestru. Nagrade koje bi, ovom prilikom izdvojili su 3. nagrada Danku Petriću u kategoriji solista na festivalu ,,Bisernica Janike Blaža”.
Tu je i nagrada za umjetnički izraz na Svjetskom tamburica festu. Na Internacionalnom festivalu tamburaških orkestara ,,Dr Sabro Šabanović” u Bijelom Polju nagrađeni su kao najbolji tamburaški orkestar u Crnoj Gori. Orkestar je dobitnik nagrade “20 novembar” Opstine Pljevlja. Osnivači su Festivala tamburaške muzike, 2010.god., koji je već prerastao u tradicionalni, a prepoznat je i kao jedan od prestižnih festivala u Crnoj Gori i regionu. Gradski tamburaški orkestar Pljevlja član je i Evropskog tamburaškog saveza, kao i Svjetske tamburaške asocijacije.

Veče filmske, evergreen, jazz i pop-rock muzike, Gradska muzika Budva i „Broodmen“
2023-08-22
Veče filmske, evergreen, jazz i pop-rock muzike, Gradska muzika Budva i „Broodmen“
Dvorac kralja Nikole
21.00h

Gradska muzika Budva
Gradska muzika je simbol grada Budve sa dugom i bogatom tradicijom.
Osnovana je davne 1906. godine, a pod vođstvom kapelnika Razbovskog nastupala do 1914. godine, kada je rad prekinut zbog ratnih okolnosti.
Pod palicom sadašnjeg dirigenta, Milutina Barbula, u posljednjih pet godina orkestar je imao više od stotinu nastupa u zemlji i inostranstvu.
Gradska muzika Budva je više od ansambla. Ona je čuvar tradicije, most između prošlosti i sadašnjosti, a kroz svoje nastupe i druženja povezuje muzičare različitih generacija prenoseći bogato umjetničko nasljeđe ‘s koljena na koljeno’.

„Broodmen“
„Broodmen” je nastao kao spoj dvije kreativne duše odrasle u Novom Sadu, Dragana Alimpijevića Pika i Zoltana Šimona. Potekli iz dva potpuno različita muzička miljea, kao dugogodišnji saradnici svirali su i stvarali u zajedničkim sastavima i učestvovali na mnogobrojnim albumima i snimanjima širom regiona. „Broodmen“ su osnovali u želji da kreiraju utočište otvoreno za najraznovrsnije ideje, vođeni čistim emocijama i iskrenošću. Nakon dvije godine rada snimili su svoj prvi album „Secondary Emotions“, koji su samostalno izdali 2017. godine. Od 2019. godine Zoltan živi i radi u Amsterdamu, pa bend nastavlja pisanje novih pjesama na daljinu. Ljeta 2021. godine Pik i Zoltan se ponovo okupljaju i uživo snimaju 5 pjesama u okviru `live session`-a u studiju „Road“. U pјesmi „Clown life“ na harmonici im je gostovao renomirani Novosadski umјetnik Lazar Novkov. Izlazak novog albuma je planiran za jesen ove godine.

Svečano zatvaranje festivala: Balet „Mediteran“
2023-08-26
Svečano zatvaranje festivala: Balet „Mediteran“
Dvorac kralja Nikole
21.00h

CRNOGORSKI BALETSKI ANSAMBL
Ksenija Sinđić
Tamara Radonjić
Marija Boljević
Kristina Mrkić
Staša Šćepanović

KOREOGRAF: SAŠA EVTIMOVA
REŽIJA: ALEKSANDAR VUJOVIĆ
ASISTENT KOREOGRAFA: KSENIJA SINĐIĆ
MUZIKA: SRĐAN BULATOVIĆ I DARKO NIKČEVIĆ
VIDEO-DIZAJN: SINIŠA RADULOVIĆ
DIZAJN SVJETLA: VLADIMIR VUČINIĆ
MAJSTOR TONA: Ivan Ivanović
MAJSTOR SVJETLA: Vuk Vukčević
Ples nadilazi puko predstavljanje ili apstrakciju i postaje živo utjelovljenje ljudskog izražavanja. Ples je moćna umjetnička forma koja se uključuje u život, hvatajući njegovu bit i dopuštajući pojedincima da komuniciraju i dožive ga na jedinstven i dubok način. To je međuigra između opipljivih i činjeničnih aspekata stvarnosti, kao i nematerijalnih elemenata sjećanja i mašte, i načina na koji oni zajedno oblikuju naše postojanje. Istražuje moć priča koje odražavaju i oblikuju našu kulturu te načine na koje one mogu izazvati i potkopati dominantnu priču. Riječ je o filozofskoj i meditativnoj pjesmi koja odražava međusobnu povezanost svih stvari i neizbježnost prolaska vremena. Snažan podsjetnik na ljepotu koja oblikuje našu složenost, i osjećaj oslobođenja da se izrazimo, kultivišući osjećaj unutrašnjeg mira i zadovoljstva, prihvatajući cikličnu prirodu života, s njegovim usponima i padovima, radostima i tugama. Oblik neverbalne komunikacije, gdje se pokret, ritam i izraz koriste za prenošenje emocija, pričanje priča ili izražavanje ideja. Može doprijeti do dubljih osjećaja koje je teško izraziti samo riječima.
Iz koreografske bilježnice …

———————————————————————————————————————
„Događaji su prah: oni promiču kroz istoriju poput bljeska, tek što nastanu već se vraćaju u tamu, a često u zaborav. Svaki od njih, istina, ma koliko kratko trajao, pokaže i osvijetli jedan skriveni ugao prošlosti, a ponekad, i duboke slojeve istorije. I to ne samo političke istorije, jer je svaki njen sektor – politički, ekonomski, društveni, kulturni čak i geografski – ispunjen tim obilježjima događaja, tom svjetlošću koja se javlja na mahove. Istorija se može podijeliti na tri kretanja: ono što se kreće brzo, ono što se kreće sporo i ono što se čini da se uopšte ne kreće.“
Fernan Brodel, Mediteran i mediteranski svijet u doba Filipa II, Podgorica, Geopoetika, 2001.

———————————————————————————————————————

Saša Evtimova je rođena u Skoplju, gdje je završila nižu i srednju muzičku i baletsku školu. Pohađala je Point Park College u Pitsburgu (od 1998. do 2001. godine) na smjeru savremeni džez. Solista je, balerina i koreograf u Makedonskoj operi i baletu u Skoplju, pod upravom Olge Pango. Evtimova je izvela brojne glavne uloge klasičnog i neoklasičnog repertoara. Godine 2007. bila je dio Kilijan projekta „Kylian to The Balkans“. Godine 2004. godine učestvovala je na Frankofonskim olimpijskim igrama u Africi. Kao koreograf, radila je za filmove, Makedonsku operu i balet, Baletsku školu Goh, Vijetnamsku operu i balet, Nacionalni balet u Tbilisiju, HNK Split. Godine 2012. izabrana je za učešće na Njujorškom institutu za koreografiju. Bila je asistent Franku Andersenu dugi niz godina postavljajući Bournonville ballets širom svijeta.
Držala je majstorske radionice širom svijeta u: Akademiji za ples u Seulu, Vijetnamskoj operi i baletu, Pekinškoj akademiji za igru… Godine 2011. osvojila je Grand Pri na 5. međunarodnom takmičenju „Sergej Djaglijev“, Koreografski festival u Poljskoj, 2012, Vojvotkinju od Čardaša za najbolju operu, nagradu za najbolju režija za predstavu FILM (2013), i prvo mjesto na savremenom na 10. Godišnjem baletskom festivalu u Rigi (2014).
Godine 2018. diplomirala je na Institutu za igru u Beogradu.

Duo gitara Srđan Bulatović (doktor klasične gitare) i Darko Nikčević (flamenko gitarist i magistar audio-tehnologije), međunarodno su poznati po izuzetnoj virtuoznosti i uzbudljivim nastupima, od kojih su najznačajnija dva u Karnegi holu u Njujorku (2016. i 2017. godine).
Njihova djela, raznolika u smislu karaktera, stila, tehnike, ritma i tempa, dijele zajedničku nit crnogorske tradicionalne, filmske, world i popularne savremene muzike, spoj su balkanskih nepravilnih ritmova i mnogih drugih međunarodnih uticaja i evociraju ljepotu mediteranskog i orijentalnog misticizma. Predstavili su ih u preko dvadeset zemalja širom svijeta za više od 25 godina rada, a pohvalne recenzije stigle su iz najvećih internacionalnih muzičkih časopisa, poput American Record Guide, Akustik Gitarre, Ritmo, Chitarre, MusicWeb International.
Objavili su devet albuma: Duo (2001), Nostalgija (2005), Dodir Crne Gore (Pobjeda, 2011), Sinergija (Pobjeda, 2012), Ritmico (RTCG, 2015), The Best of Montenegro (Aspekt medija, 2016), Balkan, Mediterranean, Orient (PGP RTS, 2017), The Sea (Naxos Records, 2018) i Peninsula (Naxos Records, 2020).
Duo je prisutan na plejlistama koje uređuju Apple Music i Spotify, kao i na mnogim inostranim radio stanicama: BBC Radio (Velika Britanija), Hawaiʻi Public Radio (SAD), CJSF (Vankuver, Kanada), New Hampshire Public Radio (SAD), WRTI (Filadelfija, SAD), KWBU (Texas, SAD), WEKU (Kentaki, SAD), KVNO News (Nebraska, SAD), KXCR (Oregon, SAD), NDR Kultur (Njemačka), DZFE (Manila, Filipini). Dvije kompozicije uvrštene su u kompilacijski album Comfortable Guitar, koje je izdao Naxos Japan.
Srđan Bilatović i Darko Nikčević su dobitnici Trinaestojulske nagrade.

Svečano otvaranje festivala
2024-07-15
Gala koncert operske umjetnice Tamare Rađenović sa gostima.
Šetalište kralja Nikole u 21:00h

Enes Tahirović i prijatelji – Projekat „Emina“
2024-08-06
Crnogorski džez pijanista i kompozitor Enes Tahirović predstavljaautorski projekat „Emina – džez interpretacija HimzaPolovine“, inspirisan životnimdjelom legendarnog Himza Polovine.
Ciljp rojekta je prožimanje svjetske džez kulture s čistimduševnim izrazom sevdah muzike, smještanje darovitih mladih muzičara iz regiona s različitim muzičkim pozadinama pod isti kreativni krov, kao i povezivanje različitih generacija publike kroz muziku. Oko sat vremena originalnih aranžmana izvodiće vokalista Marko Prentić uz pratnju bogatog instrumentalnog sastava, koji čine izvođači s pozadinom u izvornoj, klasičnoj i džezmuzici, sa nekoliko gostiju iznenađenja.
Bend čine: Marko Prentić– vokal, EnesTahirović – klavir/aranžmani, Ben Kraef (GER)–tenor saksofon, Stefan Pavićević – klarinet, Sava Vujačić – harmonika, TinDžaferović (HR) – kontrabas, Slaven Ljujić – bubnjevi i perkusije.
Enes Tahirović rođen je 9. 10. 1991. u Beogradu. Osnovno i srednje muzičko obrazovanje stekao je u muzičkoj školi „Vasa Pavić“ u Podgorici. Tokom srednje škole pohađao je internacionalni koledž „UWC of the Adriatic“ uItaliji sa punom stipendijom za klavir.
Diplomirao je na odsjeku za džez klavir, u klasi profesora Olafa Polziehna, na KUG (Kunst UniversitätGraz) univerzitetu u Gracu, Austrija, 2016. godine. Nastupao je sa HGM (Hrvatska Glazbena Mladež) džez orkestrom u Hrvatskoj i Austriji. Svoj prvi solistički koncert kao džez pijanista održao je u KIC-u „Budo Tomović“ u Podgorici, 2013. godine, kao dvadesetjednogodišnjak.
U novembru 2016. godine stupio je na poziciju profesora džez klavira i teorije u srednjoj muzičkoj školi „Vasa Pavić“. Nastupao je na brojnim regionalnim festivalima i koncertima, uključujući Nišville Jazz festival, Kotor Art festival, Tirana Jazz & World Music Festival. Svira i aranžira za brojne muzičke projekte u Crnoj Gori. Sa svojim bendom „Kuhinjazz“ snimio je autorski džez album. Bavi se komponovanjem i piše muziku za film, pozorište i medije.
6. avgust u 21.00
Ljetnja pozornica Doma kulture „Vladimir Popović Španac“

Koncert dua Marko Simović (violina) i Nikola Vučković (klavir)
2024-08-10
Marko Simović
Svoje muzičko obrazovanje Marko Simović započinje u Podgorici, u klasi prof. Igora Simovića. Već sa 15 godina upisuje Muzičku akademiju na Cetinju i diplomira sa najvećom ocjenom u klasi prof.
Romana Simovića. Kao stipendista Vlade Crne Gore magistrirao je na Univerzitetu u Istočnom Sarajevu, trenutno je na doktorskim studijama Univerziteta umetnosti u Novom Sadu. Usavršavao se u zemlji i inostranstvu kod profesora kao što su: Emil Kamilarov, Dina Šnajderman, Irina Jašvili, Florijan Balaž, Sergej Kravčenko, Aleksandar Ostrovsky.
Nastupa kao solista i kamerni muzičar u Crnoj Gori, Srbiji, Hrvatskoj, Španiji, Albaniji, Bosni i Hercegovini, Ukrajini, Makedoniji, Turskoj, Njemačkoj i Belgiji. Dobitnik je i mnogobrojnih nagrada na republičkim i saveznim takmičenjima.
Član je Udruženja kompozitora Crne Gore, od 2015. do 2022. Potpredsjednik Sindikata kulture Crne Gore, član Predsjedništva Crnogorske panevropske unije, od 2012. do 2024. Predavač je na međunarodnom kampu kamerne muzike na Ivanovim koritima, od 2012. do 2022. koncert-majstor je festivalskog orkestra ,,Operosa“ i kamernog ansambla KIC-a „Budo Tomović“ pod nazivom ,,CREATION“. Sa Goranom Perišićem aktivno nastupa u kamernom duu MarGo.
U sezoni 2017/18 bio je gostujući koncert-majstor BilkentS imphony orchestra u Ankari. Sezone 2021/22 angažovan je kao gostujući koncert-majstor Crnogorskog simfonijskog orkestra, Crnogorskog kamernog orkestra i Sarajevske filharmonije.
Od 2003. godine aktivno se bavi pedagoškim radom, kao profesor violine i kamerne muzike. Tokom 2018. godine izabran je u zvanje docenta, a 2023. promovisan u zvanje vanrednog profesora na predmetu Violina na Muzičkoj akademiji Univerziteta u Sarajevu.

Nikola Vučković
Nikola Vučković nakon završene niže muzičke škole u Budvi upisuje srednju Muzičku školu u Subotici u klasi prof. Matije Molcera. Školovanje nastavlja na Muzičkoj akademiji u Novari (Italija) u klasi prof. Mariana Mike gdje 2002. godine diplomira uz počasti. Paralelno studira i na Muzičkoj akademiji na Cetinju u klasi prof. Borisa Karaljevića u čijoj klasi je diplomirao 2004. godine. Za vrijeme studija u Italiji bio je stipendista fondacije „Luciano Martelli“ iz Galliate-a.
Magistrirao je u klasi prof. Vladimira Bočkarjova.
Usavršava se u zemlji i inostranstvu kod poznatih pedagoga kao što su: Dmitri Baškirov, ŠandorFalvai, Noel Flores, Vladimir Ovčinjikov, Kemal Gekić, Aleksandar Serdar i dr.
Pored zapaženih nastupa na saveznim i međunarodnim takmičenjima nastupao je i na preko 250 koncerata kao solista i kamerni muzičar u Crnoj Gori, Njemačkoj, Španiji, Srbiji, Italiji, Austriji, Francuskoj, Mađarskoj, BiH, itd.
Do sad je zabilježio niz zapaženih nastupa koje su snimile i emitovale TV stanice: RTS, RTCG, RTV Novi Sad, RTV Budva, Rai Uno (Italija), kaoi radio-stanica klasične muzike „Bela Bartok“ (Mađarska). Nastupao je na svim značajnijim festivalima u Crnoj Gori, a nastupao je i sa Crnogorskim simfonijskim orkestrom pod dirigentskom upravom Radovana Papovića i Marka Korovića.
Od 2015. stalni je član dua „2Soul(o)s“sa violinistkinjom Dušicom Kordić, a 2016. bio je zvanični pijanista (klavirski saradnik) za pobjednike takmičenja „GRAND PRIZE VIRTUOSO“ i „GOLDEN AWARDS NEW YORK“, a bio je i član žirija za „GOLDEN KEY PIANO COMPETITION“ u Njujorku.
Od 2015. do 2021. godine je bio angažovan kao direktor JU ŠOMO iz Budve, a trenutno je aktivan kao profesor klavira i korepetitor u muzičkim školama u Budvi i Kotoru.

Koncert gitaristkinje Jelice Mijanović
2024-08-12
Kanadsko-crnogorska gitaristkinja Jelica Mijanović angažovana je kao doktorski kandidat na Univerzitetu Toronto i predavač na Mohawk koledžu.
Publici je poznata kao pobjednica jedanaest međunarodnih takmičenja gitare, te solista, predavač ili član žirija na oko četrdeset međunarodnih muzičkih festivala i muzikoloških konferencija.Tokom studija u Torontu, kao i u Ženevi, gdje je stekla zvanja magistra muzičkog izvođaštva i magistra muzičke pedagogije, Jelica je nagrađena sa preko trideset stipendija. Izdala je dvije knjige i govori francuski, engleski, italijanski, španski i njemački jezik.
Jelica se usavršavala sa vodećim gitaristima današnjice, kao što su Pepe Romero, Aniello Desiderio, Judicael Perroy, Lorenzo Michelli, Pavel Steidl i drugi. Među njenim redovnim mentorima ističu se Neđeljko Pejović, Srđan Bulatović, Vera Ogrizović, Dušan Bogdanović, Oscar Ghiglia, Susana Prieto, Paolo Pegoraro i Jorge Caballero.
Tokom 2024. godine, Jelica je postala prvi gitarista koji je ikada pobijedio na Univerzitetskom doktorskom muzičkom takmičenju u Torontu (DMA Recital Competition), kao i jedini gitarista koji je nagrađen sa Canadian Graduate Scholarship – najvećom federalnom stipendijom za doktorsko istraživanje. Dobitnica je, takođe, Newcomer Artist Award koju dodjeljuje Toronto Arts Foundation, a izdala je i solo album „Meridians – Guitar Music from Six Continents“ pod pokroviteljstvom Ontario Arts Council-a.
Koncert gitaristkinje Jelice Mijanović
12. avgust
Stari Bar, Crkva Sv. Venerande

Autorsko veče kompozitora Milivoja Pićurića
2024-08-18
Milivoje Pićurić (1985, Podgorica) crnogorski kompozitor. Osnovne studije kompozicije završio je na Cetinju (Žarko Mirković), specijalističke u Ljubljani (Pavel Mihelčić) i master studije u Beogradu (Srđan Hofman). Trenutno je na doktorskim studijama u Novom Sadu (Aleksandra Vrebalov).
Kompozicije, među kojima se izdvajaju Svita za klavir, Koncertantni komad za klavir i orkestar, Divertimento za gudače, Nokturno za solo violinu, orkestar i elektroniku iIntro za koncert u Titexu, „Air“za gudački kvartet, izvođene su mu u Crnoj Gori i inostranstvu (Slovenija, Italija, Austrija, Rusija, Njemačka, Albanija, Srbija, Hrvatska, Luksemburg) i emitovane su na TV i Radio Crna Gora (Nokturno za solo violinu, orkestar i elektroniku).
Pored koncertne muzike, komponuje i primijenjenu muziku i nastupa kao izvođač u crnogorskim džez, alternativnim i eksperimentalnim muzičkim grupama. Aktivan je član i jedan je od osnivača Crnogorskog orkestra mladih. Pićurić predaje teoretsku grupu predmeta u muzičkoj školi „Vasa Pavić“u Podgorici. Svira klavir, kontrabas i bas gitaru.

Autorsko veče kompozitora Milivoja Pićurića
18. avgust u 21.00
Stari Bar, Mala scena

Koncert Trija Tamara Knežević, Davor Novak i Georgi Kalajdziev
2024-08-20
Davor Novak (klavir) rođen je u Podgorici 1977.godine gdje je stekao osnovno i srednje muzičko obrazovanje. Muzičku akademiju i postdiplomske magistarske studije završio je na Muzičkoj akademiji na Cetinju. Usavršavao se na međunarodnim majstorskim kursevima u Českoji Italiji. Djeluje uokviru različitih kamernih ansambala.

Tamara Knežević (flauta),rođena je u Kotoru gdje je završila nižu i srednju muzičku školu „Vida Matjan“ u klasi prof. Jasminke Terzić i Žane Marinković. Sa sedamnaest godina upisuje fakultet. Diplomirala je i magistrirala u klasi red.prof.
Ljubiše Jovanovića sa najvećom ocjenom.
Osvojila je niz zlatnih i specijalnih nagrada na takmičenjima u zemlji i inostranstvu.
Iz tog perioda izdvaja se takmičenje u Barleti (Italija) na kom je više godina osvajala specijalne nagrade, takmičenje „Tahir Kulenović“u Valjevu na kom je bila laureat takmičenja u solo i kategoriji kamerne muzike. Osim ovih nagrada izdvajaju se i zlatne i specijalne nagrade na republičkim takmičenjima, u Požarevcu i Beogradu na takmičenju „Davorin Jenko“, na takmičenju „Petar Konjović“ u Beogradu, laureate je akademskog takmičenja „Manja Radulović–Vulić“ na Cetinju, čime je osvojila koncert na festivalu „Espressivo“.
Kao solista nastupala je na festival gudača koji se već godinama održava u Kotoru, kao i na festivalima „Kotor Art“ i „Purgatorije“. Italijanskoj publici predstavila se 2013. godine solističkim koncertom u sklopu festivala „Nei suoni dei luoghi“. Kao najbolji student Muzičke akademije, 2009. godine dobija nagradu grada Cetinja, kao i nagradu „ZAMTES-a“. Redovni je član kvarteta „Talija“, tria „Providenca“ i dua „Amiccie“ koji nastupaju na festivalima u Crnoj Gori i šire, kao i „Operosa“ orkestra. Radila je u školama u Bijelom Polju, zatim „Vasa Pavić“ u Podgorici, „VidaMatjan“u Kotoru i umuzičkoj školi u Budvi. Sa svojim učenicima osvaja veliki broj nagrada na takmičenjima u zemlji i regionu, a njeni bivši đaci upisuju i završavaju muzičke akademije kod eminentnih profesora. Bila je član žirija na međunarodnom takmičenju „Davorin Jenko“ i više puta na republičkim takmičenjima u Crnoj Gori.
Član Crnogorskog simfonijskog orkestra postaje 2012. godine na mjestu druge flaute i piccole, a od decembra 2023. je na mjestu prve flaute. Tokom ovih godina nastupala je sa najvećim dirigentima i solistima kao što su Roman Simović, Maja Bogdanović, Ivo Pogorelić, Daniel Rowland, Uroš Lajović, Bojan Suđić, Mark Korovic, Robi Lakatoš, Stefan Milenković, Miloš Karadaglić, Gordan Nikolić i dr., kao i na festivalima „Bemus“, „Barski ljetopis“, „Atempo“, „Kotor Art“…
Usavršavala se na mnogim kursevima poznatih flautist kao što su Mikael Helasvuo, Kristijan Larde, Vinsent Lukas, Giovanni Mareggin, Davor Bušić, Milena Lipovšek, Karolj Maročik, Janoš Balint, Norbert Girlinger, Sandrine François, Peter-Lukas Graf.
Georgi Kalajdziev (fagot) je rođen u Skoplju 14. 10. 1995. godine.
Svoje muzičko obrazovanje započinje u Gevgeliji na odsjeku za klavir, a nakon toga i na odsjeku za fagot u Skoplju u klasi mr Gorana Zafirovića. U toku svog srednjoškolskog obrazovanja aktivno koncertira i učestvuje na državnim i međunarodnim takmičenjima osvajajući prve i druge nagrade. Godine 2014. upisuje Fakultet muzičke umjetnosti u Skoplju u klasi prof. Marijana Miloševskog. Pod njegovim mentorstvom iste godine nastupa kao solista sa Makedonskom filharmonijom. U toku svog studiranja nastupao je kao drugi fagot u orkestru Nacionalne opere i baleta i Makedosnke filharmonije. Od 2018. godine član je Crnogorskog simfonijskog orkestra kao drugi fagot. Za vrijeme boravka u Crnoj Gori učestvovao je na mnogo festivala kao kamerni muzičar od kojih je najznačajniji nastup na „Kotor Art“ festivalu 2020. godine. Iste godine radio je kao mentor na Ljetnjem muzičkom kampu za kamernu muziku na Ivanovim Koritima.

Koncert pijaniste Vladimira Domazetovića
2024-08-29
Vladimir Domazetović je osnovno muzičko obrazovanje stekao u Baru, a potom se upisao u klasu profesora Slave Gabrijelova kod kojeg je, po sopstvenim riječima, stekao značajna iskustva o klavirskoj interpretaciji.
Upisao je Muzičku akademiju u Titogradu kao tada najmlađi student Univerziteta Crne Gore. Studirao je i magistrirao na cetinjskoj Muzičkoj akademiji u klasi profesora V. Bočkarjova, a specijalističke studije završio u Parizu na Visokoj školi Alfred Cortot u klasi profesora Marijana Ribickog gdje je stekao diplomu pijaniste-izvođača. Laureat je republičkih i saveznih takmičenja bivše Jugoslavije.
Sa šesnaest godina je bio pobjednik Prvog međunarodnog pijanističkog takmičenja u Novom Sadu i time pripaogrupi najuspješnijih mladih pijanista bivše SFRJ. Dobitnik je druge nagrade na Međunarodnom takmičenju u Rimu (1993) i bio je finalista uglednog pijanističkog takmičenja u Senigaliji (1994). Nastupao je više puta na festivalima Barski ljetopis, Grad teatar-Budva, Espressivo, Dani muzike, Montenegro Music Festival, Nomus, Nimus, Bemus i mnogim drugim.
Ostvario je zapažene nastupe širom Evrope i snimao za više televizijskih i radio-stanica. U Parizu je nastupao više puta u prestižnoj dvorani Alfred Cortot, kao i u ambasadi Poljske i Jugoslovenskom kulturnom centru a određena djela snimio za televiziju Arté.
Njegovi nastupi su redovno propraćeni izuzetnom muzičkom kritikom. Ostvario je zapažene nastupe sa eminentnim orkestrima kao što su: Simfonijski orkestar RTCG, Beogradska filharmonija, orkestar Virtuosi di Praga i italijanski orkestar Mitteleuropa. Pored solističkih nastupa ostvario je niz uspješnih koncerata interpretirajući kamernu muziku kao član klavirskog trija sa V.Klenkovskim (klarinet) i K.Stanković (violončelo). Pohađao je seminare poznatih klavirskih pedagoga kao što su Konstantin Bogino, Žan Fasina, Žak Ruvije i Vladimir Viardo sa kojim je održao mentorsku saradnju. Prethodnu koncertnu godinu obilježili su seminari i nastupi na internacionalnim festivalima u Španiji, Makedoniji, Srbiji i Poljskoj.
Za ostvarene rezultate na polju umjetnosti dobio je visoka društvena priznanja koja su mu uručena od strane Centra za savremenu umjetnost Podgorica, Skupštine opštine Bar i Crnogorske akademije nauka i umjetnosti. Vanredni je profesor na Muzičkoj akademiji na Cetinju.
Koncert pijaniste Vladimira Domazetovića
29. avgust u 21.00
Stara Bar, Mala scena

Svečano zatvaranje festivala KONCERT „MAKADAM I PRIJATELJI“
2024-08-30
PETAK, 30. AVGUST 21.00
Svečano zatvaranje festivala
KONCERT „MAKADAM I PRIJATELJI“
Ljetnja pozornica Doma kulture „Vladimir Popović Španac“

Koncert Barcelona Gipsy balKan Orchestra
2025-07-08
MUZIČKI PROGRAM
Utorak, 8. jul u 21.00
Ljetnja scena Doma kulture „Vladimir Popović Španac“
Koncert Barcelona Gipsy balKan Orchestra
U okviru muzičkog programa 38. festivala „Barski ljetopis“ nastupiće Barcelona Gipsy balKan Orchestra, sastav koji je tokom više od decenije djelovanja postao prepoznatljiv na međunarodnoj muzičkoj sceni.
Ansambl je osnovan 2012. godine u Barseloni, a danas okuplja muzičare iz više zemalja, sa zajedničkim interesovanjem za tradicionalnu muziku Balkana, Mediterana i Istočne Evrope. Njihove koncerte karakteriše energičan nastup i interpretacije koje spajaju različite kulturne uticaje, jezičke prostore i muzičke žanrove.
Repertoar benda obuhvata pjesme na više jezika – među njima su srpski, romski, turski, rumunski, albanski, italijanski, španski i ruski – a sve kompozicije izvode u sopstvenim aranžmanima, oslanjajući se na savremeni pristup tradicionalnim formama.
Nakon odlaska dugogodišnje vokalistkinje Sandre Sangiao 2019. godine, sastavu se pridružila Margarita Abita iz Italije, čiji dolazak je obilježen albumom Nova Era (2020), kojim su najavili novo poglavlje u radu benda. Tokom 2023. godine objavili su i svoj sedmi album jednostavno nazvan 7.
Sadašnju postavu čine: Margarita Abita (vokal, Italija), Ivan Kovačević (kontrabas, Srbija), Julien Chanal (gitara, Francuska), Pere Nolasc Turu (violina, Španija), Fernando Salinas (harmonika, Španija), Xavi Pendón (klarinet, Španija) i Albert Enkaminanko (perkusije, Španija).

Koncert Slavena Knezovića „Za sva vremena“
2025-07-19
MUZIČKI PROGRAM
Subota, 19. jul u 21.00
Ljetnja scena Stari grad Bar
Koncert Slavena Knezovića „Za sva vremena“
U okviru muzičke selekcije 38. Festivalа „Barski ljetopis“, na Ljetnjoj sceni u Starom gradu, u subotu 19. jula s početkom u 21 čas, biće održan koncert kantautora Slavena Knezovića pod nazivom „Za sva vremena“.
Publika će imati priliku da premijerno čuje autorske kompozicije Knezovića, kao i obrade crnogorskih tradicionalnih melodija u aranžmanima za violinu i klavir. U programu učestvuju pijanistkinja Ana Vukazić, uz gošće koncerta – sopranistkinje Aleksandru Vojvodić Jovović i Jovanu Mustur Ražnatović, dok klavirsku pratnju potpisuje Đuro Poznanović.
Koncert donosi spoj klasične forme i savremenog muzičkog izraza, oslonjenog na nasleđe crnogorske muzičke tradicije. Ulaz je slobodan.

Koncert 4 tenora
2025-07-29
MUZIČKI PROGRAM
Utorak, 29. jul u 21.30
Ljetnja scena Doma kulture „Vladimir Popović Španac“
Koncert 4 tenora

U utorak, 29. jula, na Ljetnjoj sceni Doma kulture „Vladimir Popović Španac“, u okviru muzičkog programa 38. „Barskog ljetopisa“, nastupiće 4 Tenora – sastav koji čine četvorica etabliranih vokalista: Đani Stipaničev, Marko Pecotić, Filip Hozjak i Vladimir Garić.
Poznati po originalnoj interpretacijama domaćih i stranih evergreen pjesama, kao i klasičnih kompozicija, Tenori uspješno povezuju različite muzičke stilove – od šansona, mjuzikla i popa, do rocka i opere – i time osvajaju publiku svih generacija. Njihovi nastupi, osim upečatljivih glasova, prepoznati su i po atmosferi bliskoj publici.
Od svog osnivanja 2016. godine, 4 Tenora ostvarili su niz zapaženih koncerata širom regiona, osvojili su brojne nagrade publike na festivalima dalmatinske šansone u Šibeniku i objavili više izdanja, među kojima su koncertni albumi iz Cibone i sa Tvrđave sv. Mihovila.
Repertoar čine arije poput „Nessun Dorma“ i „O Sole Mio“, ali i popularne pjesme regionalne muzičke scene, među kojima su „Vilo moja“, „Cesarica“, „Golubovi“ i brojne druge. Posljednjih godina publiku su iznenađivali i novim autorskim numerama, među kojima je najnovija pjesma „Nespretan na riječima“ iz 2025. godine.
Nastup u Baru dio je njihove ljetnje turneje kojom obilježavaju deset godina zajedničkog rada, a koncert najavljuju kao veče raznovrsnih melodija i vokalnog sklada.

Koncert dua Bulatović-Nikčević sa orkestrom
2025-08-09
MUZIČKI PROGRAM
Subota, 9. avgust u 21.30
Ljetnja scena Stari grad Bar
Koncert dua Bulatović-Nikčević sa orkestrom

Duo gitara Srđan Bulatović i Darko Nikčević nastupiće u okviru 38. festivala „Barski ljetopis”, donoseći publici program koji se temelji na sopstvenim autorskim kompozicijama i višedecenijskom zajedničkom radu.
Srđan Bulatović, doktor klasične gitare, i Darko Nikčević, flamenko gitarista i magistar audio tehnologije, sarađuju više od 30 godina. Njihov muzički izraz spaja balkanske ritmove sa mediteranskim i orijentalnim uticajima, a poznati su po izvođenju autorskih kompozicija koje se kreću između klasične, tradicionalne, world i savremene muzike.
Duo je zabilježio nastupe u brojnim zemljama – od SAD-a i Rusije, preko Velike Britanije, Njemačke, Španije i Francuske, do zemalja regiona, gdje je njihova muzika prepoznata kao autentična i stilski raznovrsna. Izdali su deset albuma, uključujući i izdanja za međunarodnu etiketu Naxos Records. Njihova muzika dostupna je i na globalnim striming platformama poput Apple Music i Spotify, gdje se nalazi na relevantnim plejlistama posvećenim klasičnoj gitari.
Kompozicije dua emitovane su na brojnim radio stanicama širom svijeta, uključujući BBC Radio 3, Hawaiʻi Public Radio i NDR Kultur, dok su dvije njihove numere uvrštene na međunarodnu kompilaciju Comfortable Guitar, u izdanju Naxos Japan.
Posebno priznanje u oblasti izdavaštva dobijaju kroz saradnju sa Naxos Sheet Music Publishing, gdje su objavljene note njihovih djela i gdje su, kao autori, predstavljeni na zvaničnoj kompozitorskoj stranici te izdavačke kuće – što ih svrstava među prve iz regiona koji su zastupljeni u ovom međunarodnom katalogu.
Osim djela za duo gitaru, autori su i većih formi, među kojima se izdvajaju balet “Mediteran”, te simfonijska djela “Europe Symphony” i “Fantasia concertante for two guitars and orchestra – The Secret”.
Za svoj dosadašnji rad Bulatović i Nikčević dobitnici su Trinaestojulske nagrade, najvišeg državnog priznanja u Crnoj Gori.
